Dette navnet følger spansk navneskikk og alfabetiseres derfor etter det første av de to etternavnene.
**Iban Mayo Diez** (født 19. august 1977 i Igorre i Baskerland) er en tidligere profesjonell spansk syklist. Han ble proff for det baskiske laget Euskaltel-Euskadi i 2000, og var der ut 2006-sesongen. Etter hans svært imponerende resultater som ung, ble han sett på som et av Spanias største talenter. Mayo har alltid vært mest kjent som en klatrer, og hans lojalitet til Euskaltel-Euskadi og kvalitetene i fjellene gjør at han er svært avholdt blant de baskiske sykkelfanatikerne. Mayo gikk for å være en av verdens beste klatrere, noe hans triumf på L'Alpe d'Huez i Tour de France i 2003 var et bevis på. Dette året ble han også nr. 6 sammenlagt, noe som førte til at Mayo ble sett på som en framtidig Tour de France-vinner. 

I 2004 ble han sett på som en outsider for Tour de France etter å ha vunnet Dauphiné Libéré like før, men måtte bryte etter 14. etappe på grunn av skader og sykdom. 

To år senere var han igjen sett på som en outsider i Tour de France etter en etappeseier i Dauphiné Libéré bare 3 uker før starten av Touren, men måtte nok en gang bryte på grunn av skader og sykdom. Etter nedturen etter Tour de France, kom Mayo seg fort tilbake og vant den store fjelletappen i Vuelta a Burgos, før han neste dag også tok sammenlagtseieren i det spanske rittet. 

Før 2007-sesongen byttet han lag til Saunier Duval-Prodir, og viste gamle takter med etappeseier på den 19. etappen av Giro d'Italia, og en andreplass på den 8. etappen i Tour de France. 
30. juli 2007 bekreftet UCI at Mayo hadde levert positiv dopingprøve for EPO under Tour de France. På grunn av problemer med B-prøven ville ikke det spanske forbundet straffe Mayo. UCI appellerte til CAS, og han ble 12. august 2008 dømt til to års utestengelse gjeldende fra 31. juli 2007

Meritter
--------

2007
* 19. etappe i Giro d'Italia

2006
* Subida Urkiola
* Vuelta a Burgos – sammenlagt og en etappeseier
* 6. etappe Dauphiné Libéré

2004
* Dauphiné Libéré – sammenlagt og to etappeseire
* Vuelta Asturias
* Subida al Naranco
* Clasica Alcobendas – Sammenlagt og to etappeseire
* 2.-plass Baskerland rundt

2003
* 6.-plass sammenlagt i Tour de France
* 8. etappe (Sallanches – L'Alpe d'Huez) i Tour de France
* Dauphiné Libéré – 2.-plass sammenlagt og to etappeseire
* 2.-plass Liège–Bastogne–Liège
* Baskerland rundt – Sammenlagt og tre etappeseire

2002
* 5.-plass sammenlagt Vuelta a España

2001
* 11.-plass sammenlagt Vuelta a España
* 6. etappe Dauphiné Libéré
* Classique des Alpes
* Grand Prix du Midi Libre

Referanser
----------

1. ↑  
«Mayo gets two-year ban after UCI wins CAS appeal». VeloNews. 12. august 2008. Besøkt 12. august 2008.

Eksterne lenker
---------------

* (en) Iban Mayo – kategori av bilder, video eller lyd på Commons Rediger på Wikidata
* (de) Iban Mayo – Munzinger Sportsarchiv Rediger på Wikidata

* (en) Iban Mayo – UCI Rediger på Wikidata

* (en) Iban Mayo – ProCyclingStats Rediger på Wikidata

* (en) Iban Mayo – Cycling Archives Rediger på Wikidata

* (en) Iban Mayo – Cycling Quotient Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |